alexandrainst/scandi-wiki huggingface dataset:
Termitodius

Termitodius er en slekt av biller som hører til familien skarabider (Scarabaeidae). Disse billene lever sammen med termitter.

Utseende 
Små (3-4 millimeter), avlange, mørke gjødselbiller. Antennene er korte og har en tre-leddet klubbe. Hodet er stort og bredt, med runde, litt utstående fasettøyne, gjerne med et par tenner på forkanten. Pronotum er nærmest rektangulært, men med et smalt, dypt innhakk litt foran midten av hver sidekant, med fire krumme, brede, kraftig skulpturerte lengderibber, mellom disse er pronotum blankt. Dekkvingene er avsmalnende bakover, med to skarpe, opphøyde lengderibber og uthulede partier mellom disse. Beina er forholdsvis slanke, leggene uten tenner på yttersiden.

Levevis 
Artene lever sammen med termitter.

Utbredelse 
Slektene er utbredt i den neotropiske økosonen, fra Mexico i nord til det nordlige Sør-Amerika i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Rhyparini Schmidt, 1910 – ikke i Europa
 Slekten Termitodius Wasmann, 1894
 Termitodius araujoi Reyes-Castillo & Martínez, 1979
 Termitodius chaki Reyes-Castillo & Martínez, 1979
 Termitodius coronatus Wasmann, 1894

Kilder 
 Skelley, P.E. (2007) Generic limits of the Rhyparini with respect to the genus Termitodius Wasmann, 1894 (Coleoptera: Scarabaeidae: Aphodiinae). Insecta Mundi 009: 1-9. 
 Generic Guide to New World Scarab Beetles - Termitodius 
 biolib.cz - Oversikt over stammer og slekter

Eksterne lenker 
 
 

Gjødselbiller
Dyr formelt beskrevet i 1894
Geir Johansen

Geir Johansen er navnet til flere personer.

I 2022 hadde 301 menn i Norge Geir Johansen som sitt første fornavn og etternavn. Av disse var det 129 som hadde Geir Johansen som sitt eneste fornavn og etternavn. Samtidig var det 82 menn som hadde Geir Johannessen som sitt første fornavn og etternavn. Av disse var det 46 som hadde Geir Johannessen som sitt eneste fornavn og etternavn. 19 menn hadde Geir Johannesen som sitt første fornavn og etternavn. Av disse var det 15 som hadde Geir Johannesen som sitt eneste fornavn og etternavn.

Kjente personer 
 Geir Johansen (fotballspiller, født 1960), norsk fotballspiller for Eik-Tønsberg og Moss FK
 Geir Johansen (fotballspiller, født 1968), norsk fotballspiller for Fredrikstad FK og Moss FK
 Geir Johansen (styrkeløfter) (født 1971), norsk styrkeløfter

Se også 
 Geir Harald Johannessen (1943–2019), norsk teolog

Referanser 

Vanlige navn i Norge
Narve Gilje Nordås

Narve Gilje Nordås (født 30. september 1998 på Voll på Jæren) er en norsk friidrettsutøver som konkurrerer i mellomdistanse og langdistanse. Han har flere nasjonale og nordiske medaljer, blant annet NM-gull på 5000 meter. Av internasjonale seniormesterskap har han deltatt i sommer-OL 2020 og VM i friidrett 2022. Nordås representerer Sandnes Idrettslag.  

Nordås trenes per 2022 av Gjert Ingebrigtsen. Tidligere har han, i likhet med Henrik Ingebrigtsen, Filip Ingebrigtsen, Jakob Ingebrigtsen og Per Svela, vært en del av treningsgruppen som ofte kalles «Team Ingebrigtsen».

Karriere 
Narve Gilje Nordås begynte med løping som liten og ble lenge trent av faren. Det første NM-gullet kom på NM i terrengløp 2016. Her vant han herrestafetten sammen med Jakob Ingebrigtsen.

Senere i 2016 satte han ny norsk rekord på distansen halvmaraton for ungdom under 19 år. Tiden var 1.09.52 timer. Denne rekorden forbedret han med over halvannet minutt året etter på København halvmaraton.  

I 2019 løp Nordås inn til 6. plass på 10 000 meter under U23-EM i friidrett. Senere samme år tok han sin første medalje i NM i friidrett. Også dette var på 10 000 meter; gullet gikk til Sondre Nordstad Moen. De kommende NM-gullene og NM-sølvene i 2020 og 2021 ble alle tatt i (mer eller mindre nær) duell med Zerei Kbrom Mezngi. 

I 2021 fikk Nordås 5. plass på 3000 meter under EM i friidrett innendørs 2021. Senere samme år deltok han i sitt første internasjonale seniormesterskap: sommer-OL 2020 i Tokyo. Her løp han forsøksheat på 5000 meter, men kom ikke til finalen. Det samme skjedde i VM i friidrett 2022 i Eugene; gullet gikk til Jakob Ingebrigtsen.

Referanser 

Norske langdistanseløpere
Norske mellomdistanseløpere
Norgesmestere i friidrett
Fødsler i 1998
Deltakere for Norge under EM i friidrett innendørs 2021
Deltakere for Norge under Sommer-OL 2020
Friidrettsutøvere under Sommer-OL 2020
Deltakere for Norge under VM i friidrett 2022
Deltakere for Norge under EM i friidrett 2022
Sybacodes

Sybacodes er en slekt av biller som hører til familien skarabider (Scarabaeidae). Disse billene lever sammen med termitter.

Utseende 
Små (3-7 millimeter), litt brede, brunlige gjødselbiller. Antennene er korte og har en tre-leddet klubbe. Hodet er stort og bredt, med runde, litt utstående fasettøyne, gjerne med et par tenner på forkanten. Pronotum er nærmest rektangulært, med seks fine lengderibber. Dekkvingene er nokså varierende i formen, med tre skarpe, opphøyde lengderibber og uthulede partier mellom disse. Beina er forholdsvis kraftige.

Levevis 
Artene lever sammen med termitter.

Utbredelse 
Slekten er utbredt i Sørøst-Asia, fra India i vest til Vietnam i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Rhyparini Schmidt, 1910 – ikke i Europa
 Slekten Sybacodes Fairmaire, 1896
 Sybacodes liliae Dellacasa, 1978
 Sybacodes lutulentus Fairmaire, 1896
 Sybacodes simplicicollis Fairmaire, 1896

Kilder 
 Dellacasa, G. (1978) Studi di sistematica sugli Aphodiinae. 5. Revisione del genere Sybacodes Fairm. e descripzione di una nuova specie.  
 biolib.cz - Oversikt over stammer og slekter

Eksterne lenker 
 
 

Gjødselbiller
Dyr formelt beskrevet i 1896
Didactylia

Didactylia er en slekt av biller som hører til familien skarabider (Scarabaeidae).

Utseende 
Små, avlange, blanke, brunlige gjødselbiller. Hodet er bredt og skovlformet, uten tenner langs forkanten. Pronotum er mye bredere enn langt og rundet. Dekkvingene har markerte lengdefurer og er nokså jevnbrede. Leggene (tibiae) på forbeina har to kraftige tenner på yttersiden.

Levevis

Utbredelse 
Slekten er utbredt i Afrika og den sørlige delen av den palearktiske sone.

Systematisk inndeling 
Amerikanske arter før plassert i denne slekten blir nå stort sett ført til slekten Aidophus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Aphodiini Leach, 1815
 Understammen Didactyliina Pittino, 1984
 Slekten Didactylia d'Orbigny, 1896
 Didactylia arabica Pittino, 1984
 Didactylia asbenica Villiers, 1950
 Didactylia binotata Müller, 1942
 Didactylia buxtoni Paulian, 1939
 Didactylia capitulata (Clouet, 1898)
 Didactylia castanea Petrovitz, 1973
 Didactylia cicatricosa Schmidt, 1908
 Didactylia clementi Peyerimhoff, 1929
 Didactylia exsecta Schmidt, 1911
 Didactylia gilva Petrovitz, 1973
 Didactylia gilvoides Endrödi, 1979
 Didactylia macarthuri Paulian, 1942
 Didactylia mara (Krikken & Kaas, 1984)
 Didactylia murati Paulian, 1939
 Didactylia pallicolor (Fairmaire, 1886)
 Didactylia picta Müller, 1942
 Didactylia pictipennis (Fairmaire, 1897)
 Didactylia pittinoi Bordat, 1986
 Didactylia puncticeps Paulian, 1942
 Didactylia pura Schmidt, 1913
 Didactylia rosickyi (Balthasar, 1963)
 Didactylia somalicus (Balthasar, 1941) - noen ganger plassert i en slekt for seg, Glaraphodius
 Didactylia szunyoghyi (Endrödi, 1961) - noen ganger plassert i en slekt for seg, Nataia
 Didactylia tenuipunctata Bordat, 1988
 Didactylia turbida (Erichson, 1843)
 Didactylia varia Schmidt, 1908
 Didactylia volkonskyi Paulian, 1942

Kilder 
 biolib.cz - Oversikt over stammer og slekter

Eksterne lenker 
 Bilde av Didactylia szunyoghyi
 

Gjødselbiller
Dyr formelt beskrevet i 1896
Amicus curiae

En amicus curiae (bokstavelig, venn av retten; flertall, amici curiae) er en som ikke er en part i en sak og ikke har noen forbindelse til noen av partene, men som assisterer retten ved å tilby informasjon som er relevant for saken. Avgjørelsen om informasjonen skal tas med ligger til retten å bestemme. Uttrykket amicus curiae er latin

I norsk rett er det ingen generell adgang til å opptre som amicus curiae, tvistenloven § 15-8 gir imidlertid stiftelser, foreninger og offentlige organer mulighet til å fremme skriftlige innlegg som belyser almenne interesser som en rettssak reiser. Det er opp til domstolen å vurdere om innlegget skal legges til grunn i sakens avgjørelsesgrunnlag jf. lovens § 15-8(2).

Referanser

Latinsk juridisk terminologi
NOU 2016: 23, Banklovkommisjonen

NOU 2016:23  «Innskuddsgaranti og krisehåndtering i banksektoren» er en norsk offentlig utredning (NOU) fra Banklovkommisjonen. Utredningen ble overlevert til Finansdepartementet 26. oktober 2016. Det var utredning nr. 30 fra Banklovkommisjonen. I utredningen framla kommisjonen et utkast til lovgivning om innskuddsgaranti og offentlig administrasjon av insolvente banker og kredittforetak.

Referanser
<div class="references-small" style="-moz-column-count:1; column-count:1">

Norges offentlige utredninger
Norges økonomi
Ncurses

ncurses (new curses) er et POSIX-kompatibelt programvarebibliotek for Unix og Unix-lignende operativsystemer. Programmet søger for et applikasjonsprogrammeringsgrensesnitt som tillater programmerere å skrive tekstbaserte brukergrensesnitt på en terminal-uavhengig måte. Det er et verktøy for å utvikle applikasjonsprogramvare som kjører under en terminalemulator, på en måte som er «GUI»-lignende. Den optimaliserer også skjermforandringer, for å redusere latensen som oppleves ved bruk av Unix-skall.

Første versjon ble lansert i 1993. Siste versjon er versjon 6.0 som ble lansert 8. august 2015.

Eksterne lenker
 Offisiell hjemmeside

Programvarebiblioteker
Ragnvald Olsen (motstandsmann)

Ragnvald Olsen (senere Ragnvald Vestel, født 1909, død 1989) var en norsk motstandsmann født på Merdø utenfor Arendal og en av lederne av Milorgs Kampgruppe 3. Vestel var politikonstabel ved Arendal politikammer da krigen brøt ut, og ble tidlig tatt opp i Milorg. 

Vestels etterretningsarbeid på Sørlandet ble etterhvert avslørt av Gestapo som førte til at det ble utstedt arrestordre på ham. På spektakulært vis greide Vestel å flykte til London via Oslo og Sverige utkledd som katolsk prest under aliaset «Pastor Hök».

Referanser 

Medlemmer av Milorg
Personer fra svensketrafikken 1940–1945
Etterretningspersoner
Aribert Wäscher

Aribert Wäscher (født Robert Ernst Wilhelm Wäscher 1. desember 1895 i Flensburg, død 14. desember 1961 i Berlin) var en tysk forfatter og skuespiller.

Filmer (utvalg) 
 1926 : Menschen untereinander
 1928 : Demimonde-prinsessen (Prinzessin Olala) 
 1933 : Viktor und Viktoria
 1935 : Amphitryon - Aus den Wolken kommt das Glück
 1941 : På gjensyn, Franziska (Auf Wiedersehn, Franziska)
 1941 : Den svenske nattergal
 1948 : Berliner Ballade

Referanser

Eksterne lenker 
 
 

Tyske skuespillere
Fødsler i 1895
Dødsfall i 1961
Sicardia

Sicardia er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. (Tidligere ble gruppen regnet som en egen familie, Aphodiidae).

Utseende 
Små (ca. 2,5 - 3 millimeter), avlange, blankt brunrøde gjødselbiller. Pronotum er mye bredere enn langt, blankt, spredt punktert, men uten tverrfurer. Dekkvingene har markerte punktrader.

Levevis 
Billene er knyttet til råtnende plantemateriale, som kompost og møkk.

Utbredelse 
Slekten er utbredt i Nord-Afrika (Tunisia, Libya).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Psammodiini Mulsant, 1842 
 Understammen Psammodiina
 Slekten Sicardia Reitter, 1896 
 Sicardia boiteli Normand, 1938
 Sicardia psammodiformis Reitter, 1896

Kilder 

 Fauna Europaea Web Service Version 2.4 (2011) Utbredelsesdatabase over europeiske dyr
 biolib.cz - Oversikt over stammer og slekter

Eksterne lenker 
 Bilde av Sicardia psammodiformis
 
 

Gjødselbiller
Dyr formelt beskrevet i 1896
Drepanocanthus

Drepanocanthus er en slekt av biller som hører til familien skarabider (Scarabaeidae).

Utseende 
Små til middelstore, blanke gjødselbiller.

Levevis 
Disse billene har larver som utvikler seg i møkk.

Utbredelse 
Slekten er utbredt i det sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Aphodiini Leach, 1815
 Understammen Proctophanina
 Slekten Drepanocanthus Péringuey, 1901
 Drepanocanthus acanthotarsis Péringuey, 1901
 Drepanocanthus connexus Péringuey, 1901
 Drepanocanthus eximius Péringuey, 1901
 Drepanocanthus intrusus Péringuey, 1901
 Drepanocanthus lineatus (Wiedemann, 1823)
 Drepanocanthus maniculus Petrovitz, 1961
 Drepanocanthus mineti Bordat, 1993
 Drepanocanthus nasutus Harold, 1869

Kilder 
 Fauna Europaea Web Service Version 2.4 (2011) Utbredelsesdatabase over europeiske dyr
 biolib.cz - Oversikt over stammer og slekter

Eksterne lenker 
 

Gjødselbiller
Biller formelt beskrevet i 1901
Marianne Westman

Ingeborg Marianne Westman, født 17. juni 1928 i Falun, Dalarna, død 15. januar 2017 i Falun, var en svensk designer, keramiker og tekstildesigner. Hun anses å være en av Sveriges fremste designere av porselensserviser.

Liv og virke

Oppvekst og utdannelse 
Marianne Westman vokste opp i Falun. Som attenåring begynte hun på Konstfacks keramikklinje i Stockholm, der hun hadde Edgar Böckman som lærer.

Designkarrieren

Rörstrand 
I 1950 ble hun ansatt først på prøve, og deretter med fast kontrakt, ved Rörstrand i Lidköping. Hun forble ved Rörstrand til 1971, og fikk tilnavnet "porslinsmamma" der. På Rörstrand formga Westman blant annet de nå klassiske, naturinspirerte servisene Picknick og det blåblomstrede Mon Amie (1952). Begge blir nå omtalt som typiske eksempler på skandinavisk 1950-tallsdesign. I 2008 begynte Rörstrand å produsere Mon Amie på nytt; i den nyproduserte serien anvendes dekoren på nye modeller for koppenes og skålenes vedkommende. Picknick produseres ikke lengre hos Rörstrand, men dekoren har blitt gjenbrukt på nyproduserte tekstiler (fra Almedahls) og serveringsbrett. De fleste av Marianne Westmans serviser er utstilt på Rörstrands museum i Lidköping.

Skrufs glasbruk 
I årene 1972–77 arbeidet hun på Skrufs glasbruk. Der utformet hun serien Le Chef og ostefatene Provence.

Frilans i Tyskland 
I perioden 1972–93 frilanset Marianne Westman for Hutschenreuther og for Arzbergs porselensfabrikker i Bayern i Tyskland. Da tegnet hon servisene Falun og Kristina.

Tekstildesign i Falun 
Marianne Westmans søsken Bruno og Inga-Lill Westman og mor Margit Westman startet 1952 håndtrykksatelieret Westmans Textilateljé i Villastaden i Falun. Marianne Westman bosatte seg i Falun i 1977 og formga mønstre for familiens tekstilatelier.

Porselensmønstre av Marianne Westman for Rörstrand 
 Anemon (flintgods 1965–68)
 Annika (stengods, 1972–81)
 Aroma
 Cherie
 Elisabeth (stengods, 1969–81)
 Evergreen
 Flori
 Frisco
 Göran
 Inga
 Lisa (stengods)
 Lotta (stengods, 1966–74)
 Maya (stengods, 1965–79)
 Menu 
 Mira Mare (stengods, 1972–77)
 Mon Amie (1952–87, 2008– )
 My garden
 Petra 
 Peru
 Picknick I och II (1956–69)
 Piggelin
 Pomerans
 Pomona (1956–71)
 Red top  (1956–67)
 Sippa

Referanser

Eksterne lenker 
 Oversikt med bilder over Rörstrands porselensserier
 Marianne Westman presenteres på Rörstrands nettsider

Svenske designere
Personer fra Falun
Unix-filosofien

Unix-filosofien er et sett med kulturelle normer og filosofiske tilnærmelser som ble utviklet av Ken Thompson, og som forsvarer minimalistisk og modulær programvareutvikling. Filosofien er basert på erfaringene til ledende utviklere av operativsystemet UNIX. Tidlige utviklere av UNIX bragte modularitet og gjenbrukbarhet inn i programvarepraksisen og i utviklingsverktøyene. Over tid oppstod det et sett med kulturelle normer som ble viktig for utviklingen av UNIX selv.

Unix-filosofien legger vekt på å lage enkle, korte, klare, modulære og utvidbare kodeeksempler, som kan utvides av andre utviklere enn deres skapere. Unix-filosofien støtter et modulært design fremfor et monolittisk design.

Litteratur
 The Unix Programming Environment av Brian Kernighan og Rob Pike, 1984
 Program Design in the UNIX Environment av Pike and Kernighan

Unix
Abu Dhabi Tour

Abu Dhabi Tour var et etapperitt på landeveissykkel for menn, avholdt i Abu Dhabi i De forente arabiske emirater som del av UCI Asia Tour og fra 2017 som del av UCI World Tour.

Rittet ble arrangert av RCS Sport som også arrangerer Giro d'Italia, og ble avholdt første gang fra 8. til 11. oktober 2015.

Etter 2018-utgaven ble det slått sammen med Dubai Tour til UAE Tour.

Rute
De to første utgavene av rittet besto av fire etapper; tre flate for spurterne og én fjelltoppavslutning på Jebel Hafeet. Den siste etappen avholdes i tussmørke på Yas Marina Circuit, samme sted som det årlige Formel 1-løpet Abu Dhabis Grand Prix.

Vinnere

Referanser

Eksterne lenker
 

Abu Dhabi Tour
Repeterende arrangementer etablert i 2015
2015 i De forente arabiske emirater
Sport i Asia i 2015
Sykling i 2015
Abu Dhabi Tour 2015

Abu Dhabi Tour 2015 var den første utgaven av sykkelrittet Abu Dhabi Tour og ble arrangert i Abu Dhabi i De forente arabiske emirater fra 8. til 11. oktober 2015. Rittet var del av Asiatouren i landeveissykling 2015.

Lag

Eksterne lenker 
 
 

Abu Dhabi Tour
Sykkelritt i 2015
2015 i De forente arabiske emirater
SaxenOS

SaxenOS er en tidligere lettvekts Linuxdistribusjon fra Tyskland. Distribusjonen var et derivat av Zenwalk Linux, og derigjennom Slackware. Distribusjonen var laget spesielt for eldre datamaskiner med lave ressurskrav.

Distribusjonen støttet plattformen i486. Den benyttet skrivebordsmiljøet LXDE.

Versjon 1.0 ble lansert 9. januar 2006. Versjon 2009-beta1 ble lansert 4. januar 2009.

Eksterne lenker
 SaxenOS ved DistroWatch

 

Tidligere Slackwarederivater
Linuxdistribusjoner lansert i 2006
Skogafjellstunnelen

Skogafjellstunnelen er en  meter lang motorveitunnel på Europavei 39 mellom Os og Bergen. Byggestart var våren 2015, og åpnet 31.10.2022. Tunnelen får to løp med til sammen fire kjørefelt og er planlagt for motorveistandard med fartsgrense 100 km/t. Skogafjelltunnelen er én av fire tunneler som er planlagt på strekningen Svegatjørn-Rådal.

Tunnelen hadde gjennomslag 22. februar 2017.

Se også 
Lyshorntunnelen
Liste over veitunneler i Norge
Veitunneler i Norge

Referanser

Eksterne lenker 
 NVDB veikart

Veitunneler i Vestland
Tunneler på E39
Litteraturåret 1875

Litteraturåret 1875 er en oversikt over utgivelser, hendelser, prisvinnere og avdøde personer med tilknytning til litteratur i 1875.

Prisvinner

Hendelser

Nye bøker

Skuespill 

 Bjørnstjerne Bjørnson – En Fallit 
 Henri de Bornier – La Fille de Roland
 H. J. Byron – Our Boys
 José Echegaray – En el puño de la espada (The Handle of the Sword)
 Guy de Maupassant – À la feuille de rose, maison turque
 Alfred Tennyson – Queen Mary

Fødsler

Dødsfall

Referanser
Larvik sjømannsforening

Larvik sjømannsforening ble stiftet 16. mars 1849 i Larvik, og er Larviks eldste forening i kontinuerlig drift. Formålsparagrafen ble formulert som følger: «At virke for søfartens og sømandstandens interesser, især til udbredelse af practiske og theoretiske sømandskundskaber samt til standens fremadskriden i dannelse og moralitet.»

Foreningen ble etablert i en periode med store endringer i internasjonal skipsfart og vekst i norsk skipsfart, i og med opphevelsen av Navigasjonsakten i 1849.

I tillegg til å virke for sjøfartens interesser, samlet foreningen inn skutebilder, skutemodeller og akiver etter rederier. Dette skulle bli starten på Foreningen Larvik Sjøfartsmuseum, og senere Larvik Sjøfartsmuseum.

Referanser

Litteratur 
 Thomas Arbo Høeg, Larvik sjømannsforening 1849–1949 og byens skibsfart i samme tidsrom, Ant. Andersen trykkeri, Larvik, 1949 (Ebok fra bokhylla.no)
 Thor-Olaf Martinsen, I storm og stille, Larvik sjømannsforening gjennom 150 år, Joh. Nordahls trykkeri, Oslo, 1999 (Ebok fra bokhylla.no)

Eksterne lenker 
 Larvik Sjømannsforenings offisielle nettsted

Norske organisasjoner
Etableringer i 1849
Kultur i Larvik
Sjøfart i Vestfold og Telemark
Artikler i sjøfart-prosjektet
Walt Disney’s Godbiter (blad)

Walt Disney's Godbiter er et tegneserieblad som ble utgitt av Hjemmet/Egmont fra 1981 til 1984. Bladet inneholdt en klassisk Disney-historie tegnet av kjente tegnere som Carl Barks, Al Hubbard og Bob Grant. 

Denne bladserien hører egentlig til en serie med blader utgitt første gang i 1973, da som 'Disney 50 Jubileum'. Fra 1975 ble bladet utgitt som 'Walt Disney's Klassikere'. Og fra 1980 ble bladet gitt ut som 'Disney's Godbiter' før det skiftet navn til 'Walt Disney's Godbiter' fra 1981. Totalt 46 tegneserieblader ble utgitt. I dag er bladene populære samleobjekter.

Disney 50 Jubileum (1973)

Walt Disney's Klassikere (1975-1979)

Disney's Godbiter (1980-1981)

Walt Disney's Godbiter (1981-1984)

Referanser

Eksterne lenker 
 Walt Disney's Godbiter i ComicVine
 Walt Disney's Godbiter i Comics
 Walt Disney's Godbiter i Inducks

Disney-tegneserier
Tegneserieutgivelser
Publikasjoner etablert i 1973
Tollboden (Larvik)

Tollboden i Larvik, også kalt Den Gamle Tollbod, ble oppført i 1714 av kjøpmann og murermester Johan Andreas Blume. Bygningen brant i 1728. En vet ikke sikkert hvor mye av murbygningen som ble ødelagt ved brannen. Bygningen ble oppført på nytt i 1730 og påbygd i to arker.

Bygget ble fredet av Riksantikvaren i 1922. Riksantikvaren omtalte bygningen som en av Norges best bevarte murbygg fra første halvdel av 1700-tallet. Byggets arkitektur er unik i Norge. En må visstnok til Helsingør, Danmark og tollbygningen der for å finne noe liknende. Etter kirken er det Larviks nest eldste murbygning. I 1952 ble bygningen gjenstand for en omfattende rehabilitering. En skiftet 1300 steiner i fasadene, 7500 taksteiner og en rekke av vinduene. Bygget er på tre etasjer. Grunnmur og yttervegger er oppført i teglstein som er pusset og malt. Ordene "Gud vere vor Vægter" står på østsiden.

Bygningen var opprinnelig bygd som bolig, og fungerte på 1700-tallet som prestebolig. I 1850 kjøpte staten bygningen for å bruke den som tollbod. Senere ble bygningen brukt til teaterlokale, mineralvannfabrikk, trikotasjefabrikk (1904) og lager for Felleskjøpet (1932–1958). Fra 1962 har bygningen huset Larvik Sjøfartsmuseum.

Referanser

Eksterne lenker 
 
 «En farverik historie», artikkel på Larvik Museums nettside

Larvik
Byggverk i Larvik
Kulturminner i Larvik
Fredete byggverk i Vestfold og Telemark
Dirt (Amund Maarud-album)

Dirt er et musikkalbum med Amund Maarud. Albumet ble utgitt den 26. oktober 2012.

Sporliste
 «Hillside» (Amund Maarud)
 «Your Star Is Fading» (Amund Maarud)
 «Graintrain Captain» (Amund Maarud)
 «Dirty Laundry» (Amund Maarud)
 «Running on Empty» (Amund Maarud)
 «Dust and Grain» (Amund Maarud)
 «Honey Bee» (Amund Maarud)
 «She's Never Happy» (Amund Maarud)
 «Anywhere You Go» (Amund Maarud)
 «Homeward Bound» (Amund Maarud)

Medvirkende

Musikere
 Amund Maarud - sang, gitarer, låtskriver, produsent
 Henrik Maarud - trommer/perkusjon, miksing, tekniker
 Egil Stemkens - bass
 Simen Aanerud - piano
 Eirik Tovsrud Knutsen - orgel
 Olav Torgeir Kopsland - gitar 
 Arne Fjeld Rasmussen - munnspill
 Petter Marius Gundersen - trompet
 Hans Foyn Friis - trombone 
 Bendik Brænne - saksofon 
 Tuva Sofie Andersen - sang/kor
 Carina Moen - sang/kor

Øvrige
 Audun Strype - mastering
 Truls Vinju Lindahl - fotograf
 Stefan Christopher Wold - coverdesign

Eksterne lenker
 Dirt

Musikkalbum fra 2012
Amund Maarud-album